מכללת אורט סינגאלובסקי

מכללת אוֹרט סינגאלובסקי תל אביב (מכללת אורט סינגאלובסקי לטכנולוגיה מתקדמת ומדעים) עוסקת בהכשרתם של טכנאים והנדסאים בתחומים טכנולוגיים-מקצועיים שונים ובהכשרתם של סטודנטים ביחידה ללימודי תעודה. המכללה שייכת לרשת אורט ישראל נקראת על שמו ולזכרו של מקימה ד"ר אהרון סינגאלובסקי. המכללה שוכנת בתל אביב בקמפוס סינגאלובסקי, המשתרע בין הרחובות דרך משה דיין לדרך הטייסים. בשנת 1961 נפתח במכללה המסלול הראשון להכשרת הנדסאי חשמל ואלקטרוניקה. אחריו נפתחו עוד מסלולים בתחומים טכנולוגיה וניהול, עיצוב ואדריכלות, ומקצועות פארא-רפואיים. בעשור השני של המאה ה-21, אפשרויות ההשכלה במכללה מגוונות: טכנאים והנדסאים, עתודה טכנולוגית לפני גיוס, בחסות משרד החינוך הנדסאים בפיקוח מה"ט היחידה ללימודי תעודה השלמה לימודי הנדסאי לתואר אקדמי BA בניהול לוגיסטיקה או בניהול טכנולוגיה בשיתוף אוניברסיטת בר-אילן מכללת אוֹרט סינגאלובסקי נמנית עם מכללות ארגון אורט, הארגון אשר נוסד בשנת 1880 ברוסיה כדי לספק ליהודים הכשרה מקצועית, וכך יוכלו לעסוק בחקלאות ובמלאכה. המכללה נקראת על שמו של ד"ר אהרון סינגאלובסקי ממייסדי ארגון אורט העולמי וממנהיגיו, מייסד אורט ישראל ומקים רשת בתי הספר של אורט במדינת ישראל. ערך מורחב – אהרון סינגאלובסקי בשנת 1948 נשכר ביפו בניין נטוש, והוא שימש בראשיתו מקום הכשרה בעיקר לחיילים משוחררים. בינואר 1949 נפתח מסלול ערב, שתלמידיו עבדו בשעות היום כדי להתפרנס, ובערב למדו כדי לרכוש השכלה טכנית. היו אלה בתחילה קורסים קצרים שבאו להחזיר למשוחררים הרגלי עבודה, היכרות עם כלי עבודה וטיפול בחומרים שונים. להלן קטע מזיכרונותיו של יעקב צ'קירוב, שהיה ממייסדי מרכז ההכשרה: הקורס הראשון שקיימנו היה עבור חיילים משוחררים שהתגוררו באכסניה שהייתה בבניין. על דלת הכניסה התנוסס השלט: מרכז להכשרה מקצועית לחיילים משוחררים. זה היה בינואר 1949. בית הספר קרם עור וגידים, נפתחו הקורסים הראשונים והם היו רבים ומגוונים: מסגרות, נגרות, תפירת פיג'מות, קורס לסריגה, רדיו, חשמל, תיקון מכונות כתיבה, ליפוף מנועים. מאות חיילים משוחררים למדו כאן מקצוע ובמהרה נקלטו במקומות עבודה. משך הלימודים בקורסים היה בין חודשיים לשנתיים. אנו כתבנו תכניות לימודים תוך התנסות בהוראה וקבענו דפוסי למידה חדשים ולעתים מהפכניים. — החוברת "אורט סינגאלובסקי 35 שנה" במהרה הוחלט שההכשרה המקצועית תהיה מקפת יותר מזו הניתנת בקורסים קצרי מועד, ולכן הוחלט על פתיחת מסלול לימודים נוסף. ב-1 בספטמבר 1949 נפתחה שנת הלימודים הראשונה בבית ספר המקצועי "אורט יפו", במסלול יום ארבע-שנתי בפיקוח משרד החינוך והתרבות. בלימודי היום שולבו לימודים מדעיים והומניסטיים עם לימודים טכניים ומעשיים. בשנת 1958 עברו בית הספר ומרכז ההכשרה לקמפוס תל אביבי חדש, בשכונת יד אליהו, ושם המוסד שונה מ"אורט יפו" ל"אורט יד סינגאלובסקי". בשנות השישים הקימה רשת אורט בתי ספר להנדסאים, שחייבו את הארכת הלימודים בשנתיים נוספות לאחר בחינות הבגרות. צה"ל היה זקוק למתגייסים שעברו הכשרה טכנולוגית, ולכן הסכים לדחיית מועד הגיוס של בוגרי בתי הספר הללו לצורך קיום עתודה טכנולוגית, בדומה להסדר העתודה האקדמית שנעשה עבור צעירים בגיל גיוס שלמדו באוניברסיטאות. המחזור הראשון של מסלול ההנדסאים ב"אורט יד סינגאלובסקי" סיים את לימודיו ב-1966. בשנת 1997 הוחלט על הפרדת הקמפוס למכללה לטכנאים והנדסאים ("המכללה הטכנולוגית") ולקריית החינוך אורט סינגאלובסקי, בית ספר שש-שנתי. שנתיים אחר-כך צורף "אורט קריירה" למכללה הטכנולוגית כיחידה ללימודי תעודה. נכון לשנת 2000 היו למכללה כ-11,000 בוגרים בשלושה מסלולי לימוד לתואר טכנאי או הנדסאי: צעירים לפני גיוס בוגרים לאחר השירות הצבאי בלימודי יום בוגרים לאחר השירות הצבאי בלימודי ערב בית הספר התיכון הוציא עד אותה שנה כ-9,000 בוגרים, ורובם המכריע היה בעלי תעודות בגרות. ניהול קריית החינוך אורט סינגאלובסקי (בית הספר התיכון, לימים בית הספר השש-שנתי, והמכללה הטכנולוגית): אינג' צבי ריבלין (1949–1968) אינג' יוחנן אילת (1968–1971) אינג' חיים גרון (1971–1992) ד"ר משה פס (1992–1997) בין מנהלי חטיבת הטכנאים וההנדסאים, בהיותה חלק מקריית החינוך: גב' עדנה גולן (1992-1982); ד"ר כרמלה דקל (1997-1993) לאחר הפרדת המוסדות בשנת 1997, ניהול המכללה הטכנולוגית: ד"ר כרמלה דקל (1997–1999) ד"ר איריס חזן (1999– 2013) מר יוסי יאשי (2013–2019) גב' אהובה שחם (2019 - מכהנת) נכון לשנת הלימודים תשע"ג, לומדים במכללה כ-2,200 סטודנטים ואלה התארים המוענקים לבוגריה במסלולים השונים: ממשרד החינוך (עתודה טכנולוגית) – תואר טכנאי ותואר הנדסאי ממשרד הכלכלה (מה"ט) – תואר הנדסאי בוגרי טכנאים והנדסאים יכולים להירשם בפנקס הטכנאים וההנדסאים בארץ בלימודי תעודה – תעודות הכשרה מקצועית, מהן דיפלומות אורט בלבד, אחרות בפיקוח ממשלתי והשאר בהסמכה משותפת של המכללה ועוד חברות. בקמפוס המכללה פועלים ספרייה אקדמית, קפיטריה, משרדי אגודת סטודנטים וחדרי מחשבים, לצד סדנאות למקצועות החשמל, אנרגיה, מכונות, הידרוליקה ופנימטיקה, עיצוב ועוד. המכללה מחזיקה בתקן ISO 9001. בראש המכללה עומד מר יוסי יאשי, האחראי לתפקודה הכולל של המכללה, פיתוח של המטרות האסטרטגיות והטמעתן, פיתוח מוניטין וקביעת מיצוב המכללה וכן בדיקת תכנון הלימודים מתוך ראיית המטרות והמגמות האסטרטגיות. בצוות ההנהלה חברים המנהלת האדמיניסטרטיבית, ראשי המחלקות, דקאן הסטודנטים וראש היחידה ללימודי תעודה. המכללה משתפת פעולה במסלולי הלימוד השונים עם משרד החינוך וחילות צה"ל, עם משרד הכלכלה ועם חברות מובילות במשק. הלימודים מתנהלים במגמות אלקטרוניקה, חשמל, תוכנה ותעשייה וניהול. תוכנית הלימוד לטכנאים והנדסאים נקבעת על ידי משרד החינוך בהתייעצות עם אנשי מקצוע המובילים במשק. משך הלימודים לקראת תואר הנדסאי הוא כשנה וחצי. במערך הטכני של צה"ל יש ביקוש לטכנאים ולהנדסאים בתחומי האלקטרוניקה, החשמל, תעשייה וניהול ותוכנה. אחד היתרונות שבוגרי העתודה הטכנולוגית זוכים לו הוא הניסיון התעסוקתי שהם רוכשים במהלך שירותם הצבאי בחילות השונים. הלימודים המתקיימים בחסות המכון הממשלתי להכשרה בטכנולוגיה ובמדע שבמשרד הכלכלה מתנהלים במגמות אלה: אדריכלות ועיצוב פנים עיצוב תעשייתי עיצוב תקשורת חזותית תעשייה וניהול תוכנה מכונות ומכטרוניקה חשמל קירור ומיזוג אוויר אלקטרוניקה התחומים הנלמדים ביחידה ללימודי תעודה רבים ומגוונים והבולטים שבהם: תוכנה ורשתות, חשמל ואלקטרוניקה, קירור ומיזוג אוויר, מעליתנים ומנהלי עבודה בבניין, סייעות ברפואת שיניים, טכנאי שיניים ולימודי עיצוב וצורפות. הלימודים ביחידה נמצאים תחת פיקוח מקצועי מטעם המכללה או מטעם הגורמים המקצועיים המוסמכים, וחלק מהקורסים מוכרים לגמול השתלמות. במכללת אורט סינגאלובסקי תוכנית להשלמת תואר ראשון אקדמי – B.A במדעי החברה במסלול לניהול לוגיסטיקה או במסלול לניהול טכנולוגיה של אוניברסיטת בר-אילן. הלימודים בשני מסלולים אלה מיועדים להנדסאים הרוצים להשלים לימודיהם לתואר ראשון. טכנאי הנדסאי עתודה טכנולוגית לימודי תעודה B.A חרמץ, יוסף, חיים עם אורט, הוצאת אורט ישראל 2002 אביצור, מיכאל, אורט שורשים, הוצאת אורט ישראל, 1988 י' בנימינוב (עורך), יובל 50 לאורט סינגאלובסקי תש"ט-תשנ"ט 1949–1999, הוצאת קריית חינוך אורט סינגאלובסקי מדיה וקבצים בנושא מכללת אורט סינגאלובסקי בוויקישיתוף אתר האינטרנט הרשמי של מכללת אורט סינגאלובסקי מכללת אורט סינגאלובסקי - מנוסים בהצלחות - מכללת אורט סינגאלובסקי תל אביב, באתר s.ort.org.il הנדסאי + BA בניהול לוגיסטיקה באוניברסיטת בר אילן - מכללת אורט סינגאלובסקי תל אביב, באתר s.ort.org.il הנדסאי + BA בניהול טכנולוגיה באוניברסיטת בר אילן - מכללת אורט סינגאלובסקי תל אביב, באתר s.ort.org.il